India^Khatar Dealings
భారత్‌-ఖతార్‌ మధ్య నాలుగు కీలక ఒప్పందాలు
న్యూఢిల్లీ, డిసెంబరు 3: భారత్‌ ఖతార్‌ దేశాలు వీసా, పెట్టుబడులు, సైబర్‌స్పేస్‌ రంగాల్లో నాలుగు ఒప్పందాలు చేసుకు న్నాయి. ప్రధాని నరేంద్రమోడీ, ఖతార్‌ అధ్యక్షుడు షేక్‌ అబ్దుల్లా బిన్‌నస్సేర్‌బిన్‌ ఖలీఫా ఆల్‌ థానిల మధ్య జరిగిన సంప్రదింపుల ఫలితంగా ఈనాలుగు ఒప్పందాలు జరిగాయి. ప్రధానినరేంద్రమోడీ ఖతార్‌ ప్రధానికి హైదరాబాద్‌ హౌస్‌లో సాదరస్వాగతం పలికారు. జాతీయ ఓడరేవులు యాజమాన్యంలో ఖతార్‌ ఇండియాల మధ్య భాగస్వామ్య ఒప్పందం జరి గింది. ద్వైపాక్షిక, అంతర్జాతీయ, ప్రాంతీయయ అంశాలపై ఇరువురి మధ్య విస్తృత చర్చలు జరిగాయి.
ఖతార్‌ప్రధాని షేక్‌ అబ్దుల్లా బిన్‌ నస్సీర్‌బిన్‌ ఖలీఫా ఆల్‌థాని ఇప్పటికే న్యూఢిల్లీలో మకాంవేసారు. విస్తృతస్థాయిలో పెట్టుబడు లు, ఉగ్రవాదం వంటి అంశాలపై చర్చలు జరిగిన తర్వాత నాలుగురంగాల్లో కీలక ఒప్పందాలు చేసుకున్నారు. ఖతార్‌ ప్రధాని ఉన్నతస్థాయి ద్వైపాక్షిక సంప్రదింపులకోసం భారత్‌కు రావడం ఇదేమొదటిసారి అని చెపుతున్నారు. ఖతార్‌తో భారత్‌ సంబంధాలను వృద్ధిచేసుకోవడమే ఇందుకు కీలకమని భావన. ఖతార్‌ ఎమిర్‌ షేక్‌ తామిన్‌ బిన్‌ హమద్‌ ఆల్‌థాని గడచిన ఏడాది మార్చినెలలోనే భారత్‌ను పర్యటించారు. అదేవిధంగా ఖతార్‌ప్రధాని ఆహ్వానంపై ప్రధాని మోడీ ఈ ఏడాది జూన్‌లో ఖతార్‌ పర్యటన చేస్తున్నారు. గల్ఫ్‌ రీజియన్‌లో భారత్‌ ఇతర దేశాలకు అత్యంత కీలకభాగస్వామిగా నిలిచింది. ఖతార్‌ నుంచి భారత్‌కు భారీ ఎత్తున ఎల్‌ఎన్‌జి సరఫరా అవుతున్నది. మొత్తం దిగుమతుల్లో 66శాతం ఖతార్‌ నుంచి వస్తున్నాయి. ఖతార్‌లో ప్రవాసభారతీయులు కూడా అధికంగానే ఉన్నారు. ఆదేశ స్థూల జాతీయోత్పత్తి వృద్ధికి అక్కడి వలసభారతీయుల కృషి ఎంతో ఉంది. మొత్తం 6.30 లక్షలమంది భారతీయులు ఖతార్‌లో నివసిస్తున్నారు.